মাস কয়েক আগে অভিনেত্রী তনুশ্রী দত্ত বোমা ফাটিয়েছিলেন অভিনেতা নানা পটেকরের বিরুদ্ধে। বলিউডে শুরু হয়েছিল ‘মিটু’ আন্দোলন। একের পর এক তারকার বিরুদ্ধে এতদিনের না তোলা অভিযোগ তুলে আনছিলেন অনেকেই। সেই তালিকায় ছিলেন বর্ষীয়ান অলোক নাথও। সেই অভিনেতা আপাতত উধাও। গত বেশ কয়েকদিন তাঁর কোনও খোঁজ নেই। ১৯ বছর আগের ধর্ষণের মামলায় তাঁর নাম উঠে আসার পর থেকেই অলোক নাথ নাকি বেপাত্তা।

এই বিষয়ে অন্যান্য খবর

‘মি-টু’ অভিযোগে অবাক জবাব অলোকের, নির্যাতিতার থেকেই চাইলেন একটি টাকা


এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, মুম্বইয়ের ওসিওয়াড়া থানার পুলিশ ওই ধর্ষণের মামলার কারণে অলোক নাথের বাড়িতে যায়। কিন্তু বারে বারে গিয়েও সন্ধান মেলেনি তাঁর। 
তবে অলোক নাথের আইনজীবীর দাবি, অলোক নাথ পলাতক হয়ে যাননি। তিনি বাইরে গিয়েছেন কাজের জন্য। 
পুলিশের তরফে জানানো হয়েছে, যদি সন্ধান না মেলে, তবে শিগগিরি তাঁর বিরুদ্ধে দায়ের হতে পারে লুকআউট নোটিশ। 
প্রসঙ্গত, অলোক নাথের বিরুদ্ধে অভিযোগ, ১৯ বছর আগে এক মহিলাকে তিনি ধর্ষণ করেছিলেন।